ศูนย์วิจัยไทยพาณิชย์ คาด  ผลกระทบเอฟทีเอปีนี้ ไม่น่าห่วง
ศูนย์วิจัยไทยพาณิชย์ ชี้ ปี 53 ผลกระทบจากเอฟทีเอ ไม่มากอย่างที่คิด
25 ม.ค. 2553

ศูนย์วิจัยไทยพาณิชย์ ชี้ ปี 53 ผลกระทบจากเอฟทีเอ ไม่มากอย่างที่คิด 
ศูนวิจัยและธุรกิจธนาคารไทยพาณิชย์ วิเคราะห์ผลกระทบ และประโยชย์ที่ไทยจะได้รับ จากเอฟทีเอฉบับต่างๆ พบว่า ใน 2553 เศรษฐกิจไทยโดยรวมยังไม่น่าได้รับผลกระทบมากนัก แม้จำนวนรายการสินค้าที่มีการปรับลดอัตราภาษีนำเข้าเหลือ 0  % ภายใต้เอฟทีเอใดเอฟทีเอหนึ่ง รวมกันสูงถึง 56 % ของรายการปรับลดทั้งหมด แต่รายการเหล่านี้รวมกันมีมูลค่านำเข้าจากประเทศคู่สัญญา คิดเป็นเพียง 8 % ของมูลค่านำเข้ารวมคิดเป็น 2 % ของอุปทานรวมทั้งประเทศ
นอกจากนี้ อัตราภาษที่ปรับลดลงเฉลี่ยในปีนี้ ยังลดลงน้อยกว่าที่เคยมีการปรับลดมาแล้วก่อนหน้านี้ โดยลดลงเพียง 1.2 % ในปีนี้ เทียบกับปีก่อนลดลดง 3.8 %